ཡ་ང་བའི་གསར་འགྱུར་ཡ་མཚན་ཞིག་དྲྭ་ཐོག་གང་སར་ཚ་ཚ་འུར་འུར་གྱིས་སྤེལ་གྱིན་འདུག་ལ།གནས་ཚུལ་དེ་ལ་རྒྱུས་ལོན་ཞིག་བྱས་ཚེ།གནས་ཚུལ་དེ་ཨ་མདོ་རྔ་བ་སྨད་ཀྱི་ཨ་ཁམས་ཟེར་བའི་ཡུལ་དེའི་ལྕེ་གསུམ་པ་ཟེར་པའི་ན་གཞོན་ཞིག་གིས༼ཅོག་ལོ་གཙོས་བའི་སྣང་ཞིག་ཚང་ལ་དད་མོས་ཁེ་དབང་རྩོད་པ༽ཞེས་པའི་རྩོམ་ཡིག་ཅིག་གི་ནང་དུ་དགོན་ཁག་གཉིས་ཀྱི་དབང་འཛིན་པ་དག་གིས་སྤྱི་དོན་ཁ་ལ་འཁྱེར།རང་དོན་ཁོག་བཅུགས་བྱས་ཏེ་མི་སེར་དཀྱུས་མ་ཚོར་ཆོས་དད་ཀྱི་རང་དབང་འཕྲོག་ཚུལ་སྐོར་གྱི་གནས་ཚུལ་ཞིག་བྲིས་འདུགམི་དམངས་ཀྱི་ཆོས་དད་རང་དབང་ནི་རང་དབང་ཡོངས་ཀྱི་སྐྱེད་མ་ལྟ་བུ་ཡིན་སྟབས།དེའི་སླད་དུ་བསམ་ཕོད་པ་སོགས་ཕོད་པ་གསུམ་གྱིས་བདེན་དོན་གྱི་སླད་དུ་སྐད་ཆ་འགའ་བཤད་པ་དགོས་ངེས་ཀྱི་ལས་འགུལ་རླབས་ཆེན་ཞིག་རེད།ཡིན་ན་ཡང་ཁོའི་ཡང་དག་པའི་བསམ་ཚུལ་དང་རྦད་དེ་གོལ་འཛོལ་ནས་མི་དམངས་ཀྱི་ཤ་ཁྲག་གིས་སྐུ་ཤ་རྒྱས་པའི་སྒེར་གཅོད་པ་དག་གི་རྗེས་འབྲངས་རྒྱུགས་ཁྱི་བསམ་མེད་སྐོར་ཅིག་གིས་ཁ་མ་ཐོན་གོང་ནས་ལག་བརྐྱངས་ཏེ་མཚན་མོ་ཞིག་ལ་ལྕེ་གསུམ་པའི་གདོང་ལ་གྲི་ཡིས་ཁྲམ་རྟགས་བཀོད་པའི་བློ་ཡུལ་ལས་འདས་པའི་ངུ་ལྷུག་པའི་དོན་དག་ཞིག་བྱུང་འདུག